Growth/Newsletters/07/hu

 Üdvözlünk a Növekedési csapat hetedik hírlevelében!

A Növekedési csapat célja olyan szoftvermódosítások kidolgozása, amelyek segítenek megtartani a közepes méretű Wikimédia-projektek új közreműködőit.

A kezdők honlapjának kiadása ezen a héten
A fő fejlesztés, amin a csapat az elmúlt hónapban dolgozott, a kezdők honlapja. Ez a fejleszés egy olyan helyet kínál a wikibe újonnan érkezőknek, ahol tájékozódhatnak, tanulhatnak a szerkesztésről, és megtekinthetik annak hatását (lásd a Tesztwikipédia kapcsolódó képernyőképét). Ezt a funkciót a cseh, a koreai és a vietnámi Wikipédián május 2-án tervezzük bekapcsolni.

A Növekedési csapat többi fejlesztéséhez hasonlóan ez is egy ellenőrzött kísérletben kerül bevezetésre, amelyben az újonnan érkezők fele hozzá fog férni a honlaphoz, a másik fele pedig nem. A funkcióval rendelkező felhasználók úgy hozzáférhetnek hozzá, ha a felhasználónevükre kattintanak a böngészőablak tetején; de csak az asztali verzióban lesz elérhető, mobil eszközön nem. Azok a tapasztalt felhasználók, akik szeretnék látni ezt a honlapot, be tudják kapcsolni a beállításaikban.

Azok a wikik, akik megkapják a kezdők honlapját, a következőkre számíthatnak:


 * Kérdések fognak érkezni a Kocsmafalra a szoftver „segítségmoduljából”.
 * Azok a mentorok, akik feliratkoztak a „mentorálásra”, kérdéseket fognak kapni a vitalapjukon.
 * A szerkesztők oldalakat hozhatnak létre és módosíthatnak a „startmodulon” keresztül.



A honlap jelenlegi és jövőbeli fejlesztése
Az elmúlt hónapban a honlap számára kifejlesztett legfontosabb elem a „startmodul”, amely az újonnan érkezőknek világos lépéseket kínál az újdonságok elsajátításához: e-mail-cím hozzáadása és megerősítse, útmutató áttekintése, szerkesztői oldal szerkesztésének megkezdése. Ennek a funkciónak a szükségességét a múlt havi felhasználói tesztekből tanultuk meg. A kezdők honlapjának következő prioritásai:

Kiegészítő modulok: a kezdeti változat néhány egyszerűbb modult tartalmaz. A lehetséges jövőbeli modulok feladatokra vonatkozó ajánlásokat és a különböző wikis tevékenységek listáját is tartalmazzák majd.
 * Mobilváltozat: annak érdekében, hogy jól működjön a mobil böngészőkben, a honlapnak külön felület és műszaki megvalósítás szükséges. Lásd az ehhez kapcsolódó lehetséges tervek mintáit.
 * A felfedezéshez szükséges eszközök: az újonnan érkezők mindössze 15-30%-a fogja felfedezni a honlapját a böngésző tetején található felhasználónevére kattintva. További lehetőségeket tervezünk az újonnan érkezők számára, hogy megtalálják ezt a lehetőséget.

Egyéb újdonságok

 * A súgópanel legfontosabb mutatói: csapatunk közzétette a súgópanel kezdeti teljesítményével kapcsolatos adatokat. A kiértékelés rámutatott néhány fejlesztendő területre, de úgy gondoljuk, hogy a súgópanel viselkedése mostanáig egészséges, és nincsen negatív hatással van a wikire. A következő két hét során további adatokat teszünk közzé, terveket készítünk, és közösségi gondolatait is kikérjük a súgópanel jövőjéről. Ha szeretnéd kipróbálni a súgópanelt a saját wikiden, kérjük, jelezd ezt nekünk a csapatunk vitalapján!
 * Hosszú távú tervek: a csapatnak volt egy egyhetes tervezési találkozója, amelyen beszéltünk a Növekedési csapat néhány hosszabb távú ötletéről. A legfontosabb ötletek közül néhány: az új felhasználó kezdőlapjának kiterjesztése, hogy a szerkesztő egy felhasználói profilon keresztül építhesse fel a szerkesztői identitását; a „kapcsolatba lépési e-mailek” projekt megvalósíthatóságának megvizsgálása, melyet a csapat korábban elhalasztott. A következő hónapban közösségi konzultációt fogunk kérni arról, hogy a csapat mivel töltse az idejét a következő, júliusban kezdődő pénzügyi évben.

'' A Növekedési csapat hírlevelét a Növekedési csapat készíti, és egy bot kézbesíti • Visszajelzés küldése • Feliratkozás vagy leiratkozás. '' 